JohanHeinsen/ENO huggingface dataset:
Viborger Samler, 1834-08-10
(Spørgsmaalet i nærværende Sag, som det Kongl. Rentekammer har tilladt at maatte behandles for Domstolene, er, om Jndstevnte Proprietair Høegh skal være fritaget for at præstere Kongereiser samt Amts og Friereiser af sin eiende ufrie Hovedgaard Ryssensteen.) Dom: "Den af Jndst. Proprietair Høeg, fremsatte Paastand om Fritagelse for, af det Hovedgaarden Ryssensteen underlagte ufrie Hartkorn i Bopling Sogn at præstere Kongereiser, samt Amts- og Frireiser, efter Omgang med det contribuable Hartkorns Brugen, kan ikke tages til Følge. J Salarium til Appellanternes befalede Sagfører for Overretten, Prok. Holm, betaler Jndst. 12 Rbd. Sølv, der udredes inden 8te Uger efter denne Doms lovlige Forkyndelse under Adfærd efter Loven; hvorimod Processens Omkostninger iøvrigt for begge Retter ophæves."
Viborger Samler, 1834-08-10
Ved Skodborg og Vandfuld Herreders Ret er den 22de Mai 1833 af Cancellieraad Bye- og Herredsfoged Gundelach dømt saaledes: "Citanten Proprietair Høegh bør være fritaget for, af den ufrit Hovedgaard Ryssensteen i Bøvling Sogn, at udrede Kongekjørseler, samt Amts- og Fri reiser. Processens Omkostninger ophæves."J Sagen Nr. 32.
Viborger Samler, 1834-08-10
Ldsoppkt. Møller mødte for Capitain P. Harbous Arvinger, contra: Ldsoppkt. Otterstrøm mødte for Skifteretten i Etatsraadinde Arenstorffs Boe, samt Arvingerne efter bemeldte Etatsraadinde Arenstorff.
Viborger Samler, 1834-08-10
(Under det, i Medfør af Landsoverrettens Dom af 18de Marts f. A. reassumerede Skifte efter den i Aaret 1800 afd. Capt. P. Harbon, tvistes der imellem Hovedappellanterne, Capt. Harbous Arvinger, og Contraappellanterne, Arvingerne efter bemeldte Harbous Kone, J. J. Frederikke Arenstorff, om en Sum, stor 5000 Rbd., der ved Samfrænde=Skifte af 17de April 1798 efter afg. Etatsraad Arenstorff blev tillagt Cap. Harbous i Sextember Maaned 1798 afd. Kone, paa Vilkaar, at Renten af samme skulde tilfalde dennes Moder, Etatsraadinde Arenstorff, udeelt skal tilfalde Hovedappellanterne, hvilket er deres Paastand, eller om Hovedappellanterne skulle ansees uberettigede til bemeldte 5000 Rbd., eller disse i alt Fald være at deele mellem Hoved- og Contraappellanterne, hvilket er Sidstnævntes principale og fubsidiaire Paastand.)
Viborger Samler, 1834-08-10
Dom: "Den paaankede Skifte-Decision bør ved Magt at stande. Processens Omkostninger for Overretten ophæves."
Viborger Samler, 1834-08-10
Ved det reassumerede Skifte efter afg. Capt. P. Harbou er af Skifteretten i Aalborg under 30te November 1833 saaledes eragtet: "Arvingerne efter Frue Jda Johanne Frederikke Harbou kan ikke tillægges nogen Andeel i de omtvistede 5000 Rbd. med paaløbende Renter, hvorimod de, efter Afdrag af hvad afgaae bør, bliver heelt at dele imellem Capt. Poul Harbous Arvinger.
Viborger Samler, 1834-08-10
J Sagen No. 38. Actor Lesovpkt. Nyboe, contra: Ldsovpkt. F. Lykke, Defensor for Jørgen Peter Nielsen i Hjørring Arrest.
Viborger Samler, 1834-08-10
(Der tiltales for at have frastiaalet Smeden Rasmus Jensen i Broust et Pibejern.) Dom: "Arrestanten Jørgen Peter Nielsen bør for Actors videre Tiltale i denne Sag fri at være; dog saaledes, at han udreder alle af Actionen lovligen flydende Omkostninger, hvoriblandt de i Herredstingsdommen fastsatte Salarier, samt endvidere i Salarium til Actor for Overretten, Prok. Nyboe, 5 Rbd. Sølv. At efterkommes under Adfærd efter Loven."
Viborger Samler, 1834-08-10
Ved Han Herreders Extraret den 25de Jan. 1834 er af Herredsfoged Qvistgaard dømt saaledes: "Arrestanten J. P. Nielsen bør hensættes til Arbeide i Kbhavns Rasphuus i 3 Aar og udrede alle af denne Action og hans Arrest lovligen flydende Omkostninger, hvoriblandt i Salarier, til Actor Prok. Voetmann og Defensor Prøve prof. Bang 4 Rbd. Sølv til hver, samt til den subsidiaire Defensor Prok. Ølgaard 1 Rbd. Sv., foruden Diætpenge til dem Alle, efter Overøvrigbedens nærmere Bestemmelse. Det Jdømte at udredes inden 15 Dagt efter denne Doms lovlige Forkyndelse, og det Øvrige at efterkommes under Adfærd efter Loven.
Viborger Samler, 1834-08-10
J Sagen No. 103. Actor Losoppt. Bastrup, contraLdsoppkt. F. Lykke, Defensor for Anders Petersen af Veile Arrest. (Der tiltales for 2den Gang begaaet Tyveri.) Dom: "Herredstingsdommen bør ved Magt. at stande. J Salarium til Actor for Overretten, Prok. Bastrup, betaler Arrestanten Anders Pedersen 5 Rbd. Sølv. At efterkommes under Adfærd efter Loven."
Viborger Samler, 1834-08-10
Ved Nørvang Torrild Herreders Extraret den 14de Marts 1824 er af Justitsraad, Bye- og Herredsfoged Hersleb dømt saaledes: "Arrestant Anders Pedersen bør for anden Gang begaaet Tyveri hensættes til Arbeide i Rasphuset i 3 Aar; saa bør han og udrede alle af Actionen flydende Omkostninger, og deriblandt betale i Salarium, til Actor Prok. Henchel 4 Rbd. S. og til Defensor Krigsraad Deigaard 3 Rbd. Sp. At efterkommes under Adfærd efter Loven."(Afsagte den 2den Juni 1834.)J Sagen No. 301. Ldsoppkt. F. Lykke, befalet for Gaardm. Jens Thomassen af Sønderlem, contra: Ldsoppkt. Otterstrom mødte for Proprietair Skov til Bustrup.
Viborger Samler, 1834-08-10
(Appellanten har i første Jnstants sagsøgt Jndstevnte, Eier af Bustrup Gaard og Gods, for at faae ham tilpligtet at borttage en Svingel eller Bom, der aflukker Veien for Appellanten til at komme overBustrup Eiendomme til en i Egeberg Enge beliggende Englod, Strandingen kaldet, der tilhører, hans Gaard i Sønderlem.) Dom: "Herredstingsdommen bør, forsaavidt paaanket er, ved Magt at stande. Processens Omkostninger for Overretten betaler Appellanten Selveier Gaardm. J. Thomassen af Sønderlem til Jndstevnte Proprietair Skov til Bustrup med 30 Rbd. Sølv, som udredes inden 8te Uger efter denne Doms lovlige Forkyndelse under Adfærd efter Loven. Ved Salling Herreders Ret den 10de October 1831 er af Cancelliraad, Bye- og Herredsfoged Rosenstand dømt saaledes: "Parterne bør for hinandens Tiltale i denne Sag fri at være. Protessens Omkostninger ophæves, og det Prokurator Thorup tilkommende Salair, 50 Rbd. S., udredes af det Offentlige.
Viborger Samler, 1834-08-10
J Sagen No. 7.
Viborger Samler, 1834-08-10
Ldsovpkt. Otterstrøm bef. for Commerceraad Birkedommer Thommesen og Landvæsens-Commissair Stilling, contra: Ldsoppkt. Nyboe mødte for Ritmester Halling til Friisholt.
Viborger Samler, 1834-08-10
(Angaaer forskjellige fornærmelige Udladelser, som Contra-Appellanten skal have fremført mod Hoved-Appellanterne under Middagspiisningen den 10de Marts f. A. ved Table d'hote i Gjæstgivergaarden i Randers.) Dom: "Contracitanten Ritmester Halling bor for de ovennævnte af ham mod Hovedcitanten Commerceraad og Birkedommer Thommesen fremforte fornærmelige Udladelser at bøde til Amtets Fattigkasse 20 Rbd. Sølv, og bør de paaankede Udladelser at være døde og magtesløse. Derimod bør Parterne iøvrigt for hinandens Tiltale i denne Sag fri at være; dog saaledes, at Contracitanten betaler til Prkt. Otterstrøm, som befalet Sagfører ved begge Retter, i Salarium 30 Rbd. Sølv; hvorimod Omkostningerne iøvrigt ophæves. Det Jdømte udredes inden 8te Uger efter denne Doms lovlige Forkyndelse under Adfærd efter Loven.
Viborger Samler, 1834-08-10
Ved Lysgaard Hids Herreders Politiret er, den 13de September 1833 af Justitsraad Herredsfoged Holm dømt saaledes: "De af Jndstevnte Ritmester v. Halling den 10de Marts, 1833 i Ry deels Gjæstgivergaard i Randers brugte Udladelser, nemlig: at Commerceraad Birkedommer Thommesen var en Bondeknold, at en Kudsk eller Rygter kunde tage den usuldstændige juridiske Examen, som han havde, at han burde kastes udaf Døren, dersom det ikke var af Agtelse for Selskabet; at han burde kastes ud af Vinduet; at han ikke kunde taale, at man viste sig hoflig imod ham. Fremdeles det af Jndstevnte til et Vidne ved Tingsvidnet i Randers den 9de Marts d. A. fremsatte Spørgsmaal, om Vidnet havde hørt, at Commerceraad Thommesen havde brugt Trudsler mod Jndstevnte, som skulle gaae i Opfyldelse naar denne kom til Frysenborg Ting, mortificeres, og bør ikke komme Commerceraad Thommesen til Forkleinelse paa Ære, Embede og gode Navn og Rygte. Naar dernæst Jndstevnte Ritmester v. Halling ikke efter foregaaende lovlig Omgang, inden sit Værneting, med corporlig Eed bekræfter, at han ikke hos Rydell den forbemeldte 10de Marts har brugt følgende endvidere paaklagede Udladelser, nemlig: at der formedelst den slette Tilstand af Politievæsenet paa Grevskabet, var kommet en Mand i Slaveriet, som ellers aldrig var kommet der; at Commerceraad Thommesen, som Jnspecteur ved Grevskabet, havde taget Greve Frys ved Næsen; at han ikke fortjente at være i honet Selskab; at de danske Jurister vare noget Utoi; at han er en Thingsstud og en Stud, at han burde have været Dragon og havt sin Trøie banket, og at han vel havde skuppet sig derfra med et skabet Been, og at Grev Frys var omgivet af Utøi – da bør disse ligeledes være mortificerede, og ikke komme Commerceraad Thommesen og den forrige Birkedommer Landvæsens-Commissair Stilling til Forkleinelse. paa Ære, Embede, gode Navn og Rygte. Jndstevnte Ritmester v. Halling bor til Viborg Amts Fattigkasse bøde 5 Rbd. Sølv og ligesaa meget til Justitskassen, men iøvrigt for Tiltale i denne Sag fri at være. Sagens Omkostninger hæves. Udgifterne ved den befalede Sagførelse, hvoriblandt 20 Rbd. Sølv i Salair til den befalede Sagforer, Landsoverretsprocurator Otterstrøm, udredes af det Offentlige. At efterkommes inden 3de Solemærker efter denne Doms, lovlige Forkyndelse under Adfærd efter Loven."
Viborger Samler, 1834-08-12
62de Aargang. No. 97. Tirsdagen. den 12te August 1834. Den til Forsendelse. med Brevposterne. Kongelig privilegerede. Viborger Samler. HonningGangang angaanenansandsessegangensga¬
Viborger Samler, 1834-08-12
Udenlandske Efterretninger.
Viborger Samler, 1834-08-12
Spanien. The Morning Chronicle meddeler følgende Skrivelse fra Madrid af 28de Juli. "Sidste Nat fattedes i Ministerraadet den Beslutning, at anmode Frankrig om hurtig Fuldbyrdelse af Quadrupel=Alliance Tractaten og øieblikkelig Jntervention af en fransk Armee, for at undertvinge Don Carlos. Som Følge heraf har man tilsendt Hertugen af Frias i Paris befaling at anbringe denne Requisition hos det franske Hof. Afgjørelsen vil følge rask og svare til det spanske Cabinets Forventninger. Om Don Miguel end ikke er landet i Catalonien, saa kan man dog ikke tvivle paa, at han jo har isinde, i dette Øiemed at forlade Genua, og at han er vel forsynet med Penge. Landingen vil ikke vorde ham vanskelig. Palafor vil efter Forlydende og faa Dage vorde frigivet tilligemed van Halen; dog vil den Sidste erholde befaling til at forlade Spanien. (Disse tvende Generaler vare nemlig arresterede tilligemed Dhrr. Romero Alpuente og Olivera for Deeltagelse i en Sammensværgelse, der havde til Hensigt at bemægtige sig Dronningen, styrte Regjeringen og proclamere Forfatningen af 1812.) Ogsaa Fanger af mindre Betydenhed ville vel blive satte i Frihed, og saa er det forbi med Sammensværgelsen. Dronningen holder Quarantaine i Rio Frio, førend hun vender tilbage. tilla Grania til sin Datter." – Telegraphdepescherne i Moniteur vise tydeligt, at Sagerne i Spanien endnu stedse staae paa det samme Punct, medens man allerede otte Dage tidligere skildrede Don Carlos som indsluttet. Sandheden torde være, at Ro dil ikke vover at angribe ham, og at hiin General raardergaards -
Viborger Samler, 1834-08-12
endnu ikke har faaet den forventede Forstærkning af 9000 Mand. J Arragonien og Catalonien skee Opstande til Fordeel for Don Carlos; ogsaa i Castilien begynder det at røre sig. Kun har han Mangel paa Penge og anden Understøttelse, som det vil holde haardt for ham at faae, da det franske Ministerium ganske har spærret Frankrig for ham. – J Paris udbredte sig Rygter om en for Rodil ugunstig Træfning og om 400 Mand af hans Tropper, der skulde være gangne over til Prætendanten. Mange paastaae, at den franske Regjering har Efterretning om hiin Uheld, deraf Gaselte udgives for et afgjort Factum, og at man kun ønsker at skjule hiin Efterretning. J Forbindelse med denne ugunstige Anskuelse af Sagernes Stilling i Navarra forenede sig stærkere end nogensinde det Rygte, at den franske Regjering havde besluttet at intervenere. Ja man tilføiede, at der den 1ste August om Eftermiddagen var gjennem Telegraphen gjort Forespørgsel hos General Harispe, om han var færdig til at kunne rykke ind i Spanien, hvorpaa næsten umiddelbart indløb det Svar, at han kunde foretage Jndmarschen 12 Timer efter Modtagelsen af Befalingen. – Le Messager melder, at en Mængde, mindre Stæder i Navarra i Nærheden af Ebro, der hidtil havde holdt sig neutrale, nu have erklæret sig for Don Carlos. Referenten angiver som Grund det slemme Jndtryk, som Oprørskenerne i Madrid have gjort i Provindserne. – Af Dronningens Tale til Cortes synes det at indlyse, at den spanske Regjering agter at foretage en Reduction i Statsgjælden.
Viborger Samler, 1834-08-12
Frankrig.
Viborger Samler, 1834-08-12
Den 31te Juli aabnede Kongen Kamrene. Thron talen indeholder en Lovpriisning over Regjeringens Viisdom og Energie og en gunstig Skildring af Landets Tilstand som en Følge heraf. Angaaende de politiske Forhold hedder det: "Til vore Forhold med de fremmede Magter kan jeg kun ønske mig til Lykke. De indre Tvistigheder, der hjemsøgte Portugal, ere endte. Jeg har afsluttet en Tractat med Kongen af Storbritanien, Dronningen af Spanien og Dronningen af Portugal, der har yttret den gavnligste Virkning paa Gjenoprettelsen af Roligheden paa Halvøen. Stedse i den inderligste Forbindelse med England beskjæftiger jeg mig, i Forbindelse med mine Allierede, med Spaniens Stilling, hvor nye Forviklinger ere indtraadte, der gjøre Krav paa alvorlig Opmærksomhed af de Magter, der have undertegnet Tractaten af 22de April. Orientens Tilstand er tilfredsstillende, og Alt forkynder, at Jntet vil forstyrre Europas Fred." Til Slutning opfordrer Kongen Kamrene til Medvirkning med den Forsikkring, at han ingen anden Jnteresse kjender, ingen andre Ønsker nærer end Frankrigs. At befæste vore Jnstitutioner, at samle alle gode Franskmænd om Thronen og Chartet, men ogsaa med lige Fasthed at undertrykke Factionernes enkelte og combinerede Bevægelser, der er det eneste Maal for mine Bestræbelser, og min sødeste Løn vil være mit Fædrelands Kjærlighed, hvis Yttringer stedse vække saa dyb Sympathie hos mig." Næsten hele det diplomatiske Corps var tilstede. – Throntalen har i Øvrigt skuffet alle Forventninger. Man havde ventet en krigersk Phrase deri imod Rusland og Forkyndelsen af en Escadres Afsendelse til Dardanellerne; ogsaa mod Spanien havde man ventet et mere energisk Sprog. Ogsaa have alle uafhængige Blade uden mindste Staansel kastet sig over dette Actstykke. Den anføres som Beviis paa Ministeriets Svaghed, og Nogle spaae Marschal Gerards, Andre Hr. Guizots snarlige Udtrædelse. Ved Kammerets Møde den næste Dag vilde den legitimistiske Deputerede, Hr. de Gras-Preville bemægtige sig Præsidentstolen som Alderspræsident; men da han var udebleven den foregaaende Dag ved det kongelige Møde under Paaskud af Sygdom, saa havde Hr. Bedoch allerede bemægtiget sig Stolen, og efter en scandalens Strid mellem begge Herrer, afgjorde Kammeret Sagen til Fordeel for Hr. Bedoch.
Viborger Samler, 1834-08-12
Mina er, paa sin Reise til Spanien, den 1ste Aug. ankommen til Paris. – Den spanske Jnfant Don Sebastian er fra Barcelona med Følge indtruffen til Marseille. – De parisiske Blade beskjæftige sig meget med den carlistiske republicanske Association, der har dannet sig i Syden, især i Marseille, under Navn af Reformister, og, ifølge Journal de Paris, har antaget en egen Cocarde, hvid og rød.
Viborger Samler, 1834-08-12
Sverrig. Den unge Prinds af Oranien befinder sig for Tiden i Stockholm, hvor der gives Revuer, Feste &c. for ham, og Kongehuset viser ham al mulig Opmærksomhed. Om denne Fyrstesøns Jndividualitet meddeler "Aftorbladet Følgende: "For dem af vore Læsere, der ikke have seet denne Spire af det berømte oraniske Huus, skulde vi gjerne ville give en Beskrivelse over hans Person, men derom synes kun lidet Andet at sige, end at han er et Barn paa 14 Aar, klein af Væxt, med et godmodigt, men kun lidet livligt Phystognomie. Ved de Leiligheder, da han har viist sig ude, syntes han mere at være træt og besværet, end moret ved den omgivende Folkesamling og det Meget, der har været at see paa, hvilket ikke er at undres over, da en Dreng paa hans Alder udentvivl hellere selv vilde lege Soldat end besee den Mængde, Tropperevuer og Militairforraad, som er bleven ham viist saavel i Petersborg som her. Uagtet alle de behagelige Minder, han saaledes medtager fra den Gjæstfrihed, hvormed han her er bleven modtaget, formode vi dog, at det for ham interessanteste heri Sverrig, endnu venter ham ved Bekjendtskabet med de smaae Prindser (Prinds Oscars Børn paa Tullgarn."
Viborger Samler, 1834-08-12
Blandet. Den schweitzerske Landdag har den 29de Juli afviist Canton Neuschatels Begjæring, at træde ud af Forbundet. – Den nederlandske Underhandler Grev Rede er fra Biberich kommen tilbage til Haag; om Resultatet af hans Underhandlinger med Hertugen af Nassau vidste man intet Paalideligt. (Allg. Zeit. fortæller, at der er stipuleret en betydelig Skadesløsholdelsessum for Hertugen.) – De belgiske Ministre Lebeau og Rogier have taget deres Afskeed; ogsaa tales der om Finantsministerens, Hr. Duviviers, Udtrædelse. Deres Eftermænd vare endnu ikke udnævnte. – Det engelske Skib Gibsey, Capitain Brown, har med de spanske Flygtninger ombord den 7de August atter forladt Rheden ved Cuxhaven. The Globe melder, at der i en hollandsk Havn, i et Bassin, der tilhører den hollandske Regjering, befinde sig tvende af den hellige Alliance (?) til Don Carlos kjøbte Dampskibe: United Kingdom og Albatross, og at tvende andre, Sammel Cunard og Lul worth, have fra Themsen overbragt en svær Ladning Skyts, Geværer og Ammunition, der skulle omlades paa hine, samt at Capitain Elliot, der har staaet i Don Miguels Tjeneste, og Capt. Mingage, der endnu staaer i den engelske Marine, ere afgangne for at overtage Commandoen. – En Escadre er løben ud fra Brest og Rochefort, for at blokere de baskiske Kyster. - En Coureer fra Constantinopel skal have bragt den Efterretning, at Marmont er udnævnt til Commandant over Dardanellerne.
Viborger Samler, 1834-08-12
Jndenlandske Efterretninger. Kjøbenhavns Børs-Cours den 8de Aug. Hamborg 2 M. - A vista 200 1/2. Species 206 3/4. - Specier solgtes til 12 Mk. 6 1/4 s. Obligationer (uden Renter) 90 1/2 91. Nationalbank-Obligationer (af Laanet den 4de Febr. 1820.) 101 1/4 Rbd. r. Sølv eller 104 3/4 Rbd. Sedl. pr. 100 Rbd. rede Sølv. Disconto 4 pCent.
Viborger Samler, 1834-08-12
Kjøbenhavn den 8de August. Allerede i flere Dage har det Rygte gaaet heri Staden, at Cholera var udbrudt i Gothenborg. Stadfæstelse herpaa bragtes i sidste Nommer af Handels- og Jndustrie-Tidenden, i hvilken læses følgende Artikel: "Det er desværre nok utvivlsomt, at Choleraen er udbrudt her. Allerede i de første Dage af denne Uge fandt flere pludselige Dødsfald Sted, og senere ere omtrent 30 Personer meget pludseligt døde, de fleste af disse i en af Byens Forstæder, Mast hugget kaldet, dog ogsaa 7 til 8 i Staden selv. Theatret blev igaar lukket, og alle offentlige Forlystelser forbudne; dog paastaae Lægerne, at Sygdommen ei er smitsom, og endnu i de senere Dage er herfra udstædt rene Sundhedspasse." – Samtidigen med denne Artikel indløb Beretning til den herværende Qvarantainedirection fra det danske Consulat i Gothenborg, som satte den sørgelige Nyhed udenfor al Tvivl. Da Dampskibet Prinds Carl", der, som bekjendt, paa sine Toure imellem Frederiksværn og Kjøbenhavn, anløber Gothenborg, igaar, som sædvanligt, ventedes hertil, var der truffet de fornødne Forholdsregler til at lægge det under Qvarantaine, og det heed ogsaa igaar overalt heri Staden, at det var skeet. Man erfarer imidlertid, at Hr. Capitain Meyer, der fører det, allerede ved sin Afgang fra Norge havde været underrettet og Sotens Udbrud i Gothenborg, og derfor dennegang ikke havde anløbet sidstnævnte Havn. Efterat han herom havde tilveiebragt de fornødne Oplysninger, blev ham igaar meddeelt practica, og det norske Dampskib var bestemt til i Eftermiddag at afgaae herfra paa sædvanlig Tid. Det vil imidlertid ikke, for man har authentisk Underretning om Sygdommens Ophør, hverken paa denne eller sine følgende Farter anløbe Gothenborg. (Kbhp.) Cadetcorvetten "Najaden", under Commando af Capt. Ridder Cederfeld, ankom herpaa Rheden den 5te ds. Eftermiddags. Som man erfarer, vil den paa Søndag den 10de de afgaae herfra til Jsland, for, efter Bestemmelsen, at tage Hs. Kongl. Høihed Prinds Frederik Carl Christian ombord i Reikovik. Derfra er den bestemt at gaae til Fredericia. – Den 6te de om Morgenen afløstes de ombord værende Cadetter og gik i Land, og den 7de ds. har Corvetten erholdt Mandskab ombord i deres Sted. Hr.
Viborger Samler, 1834-08-12
Capitainlieutenant Elbrecht er udnævnt til Næstcommanderende. (S. Bl.)
Viborger Samler, 1834-08-12
Vor unge talentfulde Landsmand, Digteren H. C. Andersen, er, efter 1 1/2 Aars Fraværelse, i disse Dage kommen tilbage hertil Staden fra sin, med offentlig Understøttelse foretagne Udenlandsreise. (S. Bl.
Viborger Samler, 1834-08-12
Følgende Anecdote, som er Red meddeelt fra paalidelig Kilde, torde maaskee for Øieblikket læses med forøget Jnteresse: "En Mand, der, efter en Tidlang at have opholdt sig heri Staden, for en Deel Aar siden befandt sig i Udlandet, fik det Jndfald at titulere sig: "Medlem af det danske Academie". Da nogle Danske yttrede for ham deres Tvivl om hans Berettigelse til denne Titel, fjernede han deres Skrupler isaahenseende ved at oplyse, at han virkelig var Medlem af det daværende musikalske Akademie i Kjøbenhavn, og ikkun, for Kortheds Skyld, udelod det ubetydelige Ord – musikalske." (S. Bl.)¬
Viborger Samler, 1834-08-12
Et af det Beckerske Selskabs meest yndede Medlemmer, Hr. Hanstein, er nu bleven engageret af Directionen for det slesvigske-holsteenske Hoftheater Selskab, og skal allerede have optraadt sidste Fredag som Paul i Syngestykket "Schweitzerfamilien."
Viborger Samler, 1834-08-12
Det kan umuligt være Regjeringens Hensigt, at den ny anlagte gode Kieler=Chaussee ei skal benyttes; og dog sees endnu daglig ligesaa saa Fragtvogne paa Chausseen, som tilforn paa den slette Vei; thi Forskjellen imellem Transit=Tolden for Lübeck og Kiel er endnu den samme. Kieler Kjøbmændenes Forestilling herom ligger endnu uafgjort i Kbhavn, og da den halve Sommer nu allerede er henvunden, taber Kiel saaledes atter et heelt Aar i denne Henseende. (K. C.) Paa Godset Erfrade, ved Bornhoved, er Lynilden slaaet ned i en Møllers Lade, hvori 400 Faar just paa den Tid vare indelukkede. Laden blev lagt i Aske, og samtlige 400 Faar indebrændte. Ogsaa fra Holsteen klages over usædvanlig Hede. Efter Lægernes Forsikkring tage nerveuse, gastriske og rheumatiske Sygdomme og Dysenterier Overhaand; ogsaa sporadiske Choleratilfælde, som i de senere Aar mere end ellers have tildraget sig Lægernes Opmærksomhed, vare forekomne. Dødeligheden er imidlertid, saavidt Man har erfaret, in ensteds usædvanlig. Overalt spores sørgelige Følger af den langvarige Tørke. J Lolland ere mangfoldige Brønde og andre Vandsteder udtørrede. Paa Eftergræsning til Kreaturet tænker Man ikke mere; thi Jordskorpen er saa forbrændt af Solen, at Græsroden neppe i d. Aar giver nok en Grøde, om der end snart falder Regn. Alle Haugeværter visne. Fra Sielland lyde lignende Klager, og paa flere Steder har Man maattet tage Kreaturerne ind paa Stald. J Haugerne have Ormene taget Overhaand, saavel paa Buskværterne som Kjøkkenurterne.
Viborger Samler, 1834-08-12
Kjøbenhavns Torvepriser den 9de August. Rug, Tdn. 3 Rbd. 5 Mk. 8 s. a 4 Rbd. 3 Mk.; Hvede, Tdn. 4 Rbd. 1 Mk. a 5 Rbd. 1 Mk.; Byg, 2radet, Tdn. 2 Rbd. 1 Mk. 12 s. a 2 Rbd. 3 Mk.; Dito, Gra det, Tdn. 2 Rbd. 1 Mk. 4 s. a 2 Rbd. 1 Mk. 12 s.; Havre, Tdn. 2 Rbd. 1 Mk. 12 s. a 2 Rbd. 3 Mk.